Document ID: 32004D0364

Απόφαση της Επιτροπής
της 6ης Απριλίου 2004
σχετικά με μέτρα προστασίας από εξαιρετικά παθογόνο γρίπη των ορνίθων στον Καναδά
[κοινοποιηθείσα υπό τον αριθμό Ε(2004) 1311]
(Κείμενο που παρουσιάζει ενδιαφέρον για τον ΕΟΧ)
(2004/364/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), και ιδίως το άρθρο 18 παράγραφοι 6 και 7,
την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(2), και ιδίως το άρθρο 22 παράγραφοι 1 και 6,
Εκτιμώντας τα ακόλουθα:
(1) Η γρίπη των ορνίθων είναι εξαιρετικά λοιμώδης ιογενής νόσος των πουλερικών και των πτηνών, που είναι δυνατόν να λάβει ταχέως διαστάσεις επιζωοτίας η οποία μπορεί να αποτελέσει σοβαρή απειλή για την υγεία των ζώων και να μειώσει κατακόρυφα την κερδοφορία της πτηνοτροφίας.
(2) Υπάρχει κίνδυνος να εισαχθεί ο παράγοντας της νόσου στην Κοινότητα μέσω του διεθνούς εμπορίου ζώντων πουλερικών και προϊόντων πουλερικών.
(3) Στις 9 Μαρτίου 2004 ο Καναδάς επιβεβαίωσε την εμφάνιση πρώτου κρούσματος εξαιρετικά παθογόνου γρίπης των ορνίθων σε σμήνος πουλερικών στην Επαρχία της Βρετανικής Κολομβίας (Κοιλάδα Fraser).
(4) Το στέλεχος του ιού της γρίπης των ορνίθων που εντοπίστηκε είναι του υποτύπου H7N3 και, επομένως, διαφορετικό από το στέλεχος που προκαλεί σήμερα την επιδημία στην Ασία. Από τις διαθέσιμες μέχρι σήμερα γνώσεις προκύπτει ότι ο κίνδυνος τον οποίο εγκυμονεί για τη δημόσια υγεία αυτός ο υπότυπος είναι μικρότερος από τον κίνδυνο που απορρέει από το στέλεχος που κυκλοφορεί στην Ασία, το οποίο είναι του υποτύπου H5N1.
(5) Ωστόσο, εν όψει του κινδύνου που συνεπάγεται για την υγεία των ζώων η εισαγωγή της νόσου στην Κοινότητα, με την απόφαση 2004/242/ΕΚ(3), από τις 11 Μαρτίου 2004 έχουν ανασταλεί οι εισαγωγές από τον Καναδά ζώντων πουλερικών, στρουθιονίδων, εκτρεφόμενων και αγρίων πτερωτών θηραμάτων και αυγών προς επώαση αυτών των ειδών καθώς και νωπού κρέατος πουλερικών, στρουθιονίδων, άγριων και εκτρεφόμενων πτερωτών θηραμάτων, παρασκευασμάτων κρέατος και προϊόντων με βάση το κρέας που συνίστανται σε ή περιέχουν κρέας αυτών των ειδών, τα οποία προέρχονται από πτηνά που έχουν σφαγεί μετά τις 17 Φεβρουαρίου 2004.
(6) Η απόφαση 94/984/ΕΚ της Επιτροπής, της 20ής Δεκεμβρίου 1994, για τον καθορισμό των υγειονομικών όρων και των κτηνιατρικών πιστοποιητικών που απαιτούνται για την εισαγωγή νωπού κρέατος πουλερικών από ορισμένες τρίτες χώρες(4), η απόφαση 96/482/ΕΚ της Επιτροπής, της 12ης Ιουλίου 1996, για τον καθορισμό των όρων που αφορούν την υγεία των ζώων και των κτηνιατρικών πιστοποιητικών για την εισαγωγή από τρίτες χώρες πουλερικών και αυγών προς επώαση, άλλων πλην των στρουθιονιδών και των αυγών τους, συμπεριλαμβανομένων μέτρων για την υγεία των ζώων που πρέπει να εφαρμόζονται μετά την εισαγωγή(5), η απόφαση 2000/585/ΕΚ της Επιτροπής, της 7ης Σεπτεμβρίου 2000, για τον καθορισμό των όρων σχετικά με την υγεία των ζώων και τη δημοσία υγεία καθώς και της κτηνιατρικής πιστοποίησης για τις εισαγωγές κρέατος αγρίων και εκτρεφομένων θηραμάτων και κουνελιών από τρίτες χώρες(6), η απόφαση 2000/609/ΕΚ της Επιτροπής, της 29ης Σεπτεμβρίου 2000, για τον καθορισμό των όρων υγείας των ζώων, δημόσιας υγείας και κτηνιατρικής πιστοποίησης για τις εισαγωγές κρέατος εκτρεφομένων στρουθονιδίων(7), και η απόφαση 2001/751/ΕΚ της Επιτροπής, της 16ης Οκτωβρίου 2001, σχετικά με τον καθορισμό των όρων που αφορούν την υγεία των ζώων και των κτηνιατρικών πιστοποιητικών για την εισαγωγή από τρίτες χώρες ζώντων στρουθιονιδών και αυγών στρουθιονιδών προς επώαση, συμπεριλαμβανομένων των μέτρων για την υγεία των ζώων που πρέπει να εφαρμόζονται μετά την εισαγωγή, σχετικά με την τροποποίηση της απόφασης 95/233/ΕΚ της Επιτροπής για την κατάρτιση των καταλόγων τρίτων χωρών από τις οποίες επιτρέπεται η εισαγωγή ζώντων πουλερικών και αυγών επώασης και σχετικά με την τροποποίηση της απόφασης 96/659/ΕΚ για τα μέτρα προστασίας που αφορούν τον αιμορραγικό πυρετό Crimean Congo(8), απαιτούν, από τις κτηνιατρικές αρχές του Καναδά πριν από την αποστολή ζωντανών πουλερικών και αυγών πουλερικών προς επώαση, ζώντων στρουθιονίδων και αυγών στρουθιονίδων προς επώαση, νωπού κρέατος πουλερικών, στρουθιονίδων, εκτρεφόμενων και αγρίων πτερωτών θηραμάτων, να πιστοποιούν ότι ο Καναδάς είναι απαλλαγμένος από τη ψευδοπανώλη των πτηνών. Συνεπώς, οι κτηνιατρικές αρχές του Καναδά αναγκάσθηκαν να αναστείλουν την πιστοποίηση μετά την εμφάνιση αυτής της εστίας.
(7) Τα πιστοποιητικά για τα προϊόντα με βάση το κρέας καθώς και τα παρασκευάσματα με βάση το κρέας πουλερικών προβλέπονται στην απόφαση 97/221/ΕΚ της Επιτροπής, της 28ης Φεβρουαρίου 1997, για τον καθορισμό όρων υγείας των ζώων και υποδειγμάτων κτηνιατρικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες και για την κατάργηση της απόφασης 91/449/ΕΚ(9) και την απόφαση 2000/572/ΕΚ της Επιτροπής, της 8ης Σεπτεμβρίου 2000, για τον καθορισμό των όρων όσον αφορά την υγεία των ζώων και τη δημόσια υγεία καθώς και την κτηνιατρική πιστοποίηση για την εισαγωγή στην Κοινότητα παρασκευασμάτων κρέατος προερχομένων από τρίτες χώρες και για την κατάργηση της απόφασης 97/29/ΕΚ(10) και αναφέρονται στις υγειονομικές απαιτήσεις που ορίζονται στην απόφαση 94/984/ΕΚ για το νωπό κρέας πουλερικών.
(8) Η απόφαση 97/222/ΕΚ της Επιτροπής, της 28ης Σεπτεμβρίου 1997, προβλέπει κατάλογο τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας(11) και καθορίζει τρόπους επεξεργασίας προκειμένου να αποτραπεί ο κίνδυνος μετάδοσης της νόσου μέσω προϊόντων του είδους αυτού. Η επεξεργασία στην οποία πρέπει να υποβάλλονται τα προϊόντα εξαρτάται από την υγειονομική κατάσταση της χώρας καταγωγής όσον αφορά τα είδη από τα οποία προέρχεται το κρέας. Προκειμένου να αποφευχθούν περιττές επιβαρύνσεις στο εμπόριο, οι εισαγωγές προϊόντων με βάση το κρέας πουλερικών καταγωγής Καναδά που έχουν υποστεί επεξεργασία σε θερμοκρασία τουλάχιστον 70 ° Κελσίου σε όλο το προϊόν πρέπει να εξακολουθήσουν να επιτρέπονται.
(9) Τα μέτρα υγειονομικού ελέγχου που εφαρμόζονται στις πρώτες ύλες για την παρασκευή ζωοτροφών και φαρμακευτικών ή τεχνικών προϊόντων επιτρέπουν τον αποκλεισμό από το πεδίο εφαρμογής των προϊόντων αυτών όσον αφορά τις εισαγωγές που αποτελούν αντικείμενο παρακολούθησης.
(10) Ο Καναδάς έχει υπογράψει συμφωνία με την Ευρωπαϊκή Κοινότητα σχετικά με υγειονομικά μέτρα για την προστασία της δημόσιας υγείας και της υγείας των ζώων στις εμπορικές συναλλαγές ζώντων ζώων και ζωικών προϊόντων(12).
(11) Ο Καναδάς έχει κοινοποιήσει πρόσθετες πληροφορίες για την επιδημιολογική κατάσταση της νόσου και τα μέτρα ελέγχου που έχουν ληφθεί για τον περιορισμό της νόσου, με σκοπό να εξασφαλίσουν την εφαρμογή από την Κοινότητα μέτρων περιφερειοποίησης σύμφωνα με τις διατάξεις της κτηνιατρικής συμφωνίας· υπό το πρίσμα αυτών των πληροφοριών, τα κοινοτικά μέτρα μπορούν να περιοριστούν σε μια μόνο περιοχή εντός της Επαρχίας της Βρετανικής Κολομβίας.
(12) Πρέπει να ανακληθεί η ισχύς της απόφασης 2004/242/ΕΚ.
(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν μόνο την εισαγωγή από τον Καναδά ζώντων πουλερικών, στρουθιονίδων, εκτρεφόμενων και αγρίων πτερωτών θηραμάτων και αυγών προς επώαση αυτών των ειδών καθώς και νωπού κρέατος πουλερικών, στρουθιονίδων, άγριων και εκτρεφόμενων πτερωτών θηραμάτων, παρασκευασμάτων κρέατος και προϊόντων με βάση το κρέας που συνίστανται σε ή περιέχουν κρέας αυτών των ειδών και αυγών για κατανάλωση από τον άνθρωπο, εάν κατάγονται ή προέρχονται από περιοχή του Καναδά η οποία περιγράφεται στο παράρτημα.
2. Οι εισαγωγές των προϊόντων τα οποία αναφέρονται στην παράγραφο 1 που κατάγονται ή προέρχονται από άλλες περιοχές του Καναδά, απαγορεύονται.
Άρθρο 2
Κατά παρέκκλιση από το άρθρο 1 παράγραφος 2, τα κράτη μέλη επιτρέπουν την εισαγωγή των ακόλουθων προϊόντων:
α) προϊόντα με βάση το κρέας που συνίστανται σε ή περιέχουν κρέας πουλερικών, στρουθιονίδων, εκτρεφόμενων και αγρίων πτερωτών θηραμάτων, εφόσον το κρέας έχει υποβληθεί σε μία από τις ειδικές επεξεργασίες του τύπου Β, Γ ή Δ, όπως περιγράφεται στο μέρος IV του παραρτήματος της απόφασης 97/222/ΕΚ·
β) νωπό κρέας πουλερικών, στρουθιονίδων, εκτρεφόμενων και αγρίων πτερωτών θηραμάτων, προϊόντα με βάση το κρέας και παρασκευάσματα με βάση το κρέας που συνίστανται σε ή περιέχουν κρέας αυτών των ειδών, υπό τον όρο ότι το κρέας προέρχεται από πτηνά που έχουν σφαγεί πριν από τις 17 Φεβρουαρίου 2004.
Άρθρο 3
1. Στα κτηνιατρικά πιστοποιητικά που συνοδεύουν τις αποστολές των προϊόντων που αναφέρονται στο άρθρο 2, τα οποία προβλέπονται από:
α) την απόφαση 94/984/ΕΚ, για το νωπό κρέας πουλερικών, καταγωγής Καναδά·
β) την απόφαση 96/482/ΕΚ, για ζώντα πουλερικά ή αυγά πουλερικών προς επώαση, καταγωγής Καναδά·
γ) την απόφαση 97/221/ΕΚ για προϊόντα με βάση το κρέας τα οποία συνίστανται σε ή περιέχουν κρέας πουλερικών, στρουθιονίδων, εκτρεφόμενων και αγρίων πτερωτών θηραμάτων, καταγωγής Καναδά·
δ) την απόφαση 2000/572/ΕΚ για παρασκευάσματα με βάση το κρέας τα οποία συνίστανται ή περιέχουν κρέας πουλερικών, στρουθιονίδων, εκτρεφόμενων και αγρίων πτερωτών θηραμάτων, καταγωγής Καναδά·
ε) την απόφαση 2000/585/ΕΚ για το νωπό κρέας εκτρεφόμενων και αγρίων πτερωτών θηραμάτων, καταγωγής Καναδά·
στ) απόφαση 2000/609/ΕΚ για το νωπό κρέας στρουθιονίδων, καταγωγής Καναδά·
ζ) την απόφαση 2001/751/ΕΚ για ζώντες στρουθιονίδες και αυγά στρουθιονίδων προς επώαση, καταγωγής Καναδά·
παρεμβάλλονται οι ακόλουθες λέξεις ανάλογα με το είδος και το προϊόν αντίστοιχα:
α) "Νωπό κρέας πουλερικών σύμφωνα με την απόφαση 2004/364/ΕΚ της Επιτροπής"·
β) "Ζώντα πουλερικά ή αυγά προς επώαση σύμφωνα με την απόφαση 2004/364/ΕΚ της Επιτροπής"·
γ) "Προϊόν με βάση το κρέας σύμφωνα με την απόφαση 2004/364/ΕΚ της Επιτροπής"·
δ) "Παρασκεύασμα κρέατος σύμφωνα με την απόφαση 2004/364/ΕΚ της Επιτροπής"·
ε) "Νωπό κρέας εκτρεφόμενων/αγρίων (διαγράφεται η περιττή ένδειξη) πτερωτών θηραμάτων σύμφωνα με την απόφαση 2004/364/ΕΚ της Επιτροπής"·
στ) "Νωπό κρέας στρουθιονίδων σύμφωνα με την απόφαση 2004/364/ΕΚ της Επιτροπής"·
ζ) "Ζώντες στρουθιονίδες ή αυγά προς επώαση σύμφωνα με την απόφαση 2004/364/ΕΚ της Επιτροπής".
2. Τα κράτη μέλη πρέπει να ελέγχουν ότι στα εν λόγω υγειονομικά πιστοποιητικά στα οποία πρέπει να πιστοποιείται ότι η περιοχή είναι απαλλαγμένη από τη γρίπη των ορνίθων, περιλαμβάνεται ο κωδικός της περιοχής "CA-1".
Άρθρο 4
Τα κράτη μέλη τροποποιούν τα μέτρα που εφαρμόζουν στις εισαγωγές, ούτως ώστε να είναι σύμφωνα με την παρούσα απόφαση. Δημοσιοποιούν αμέσως και κατά τον ενδεδειγμένο τρόπο τα θεσπιζόμενα μέτρα.
Ενημερώνουν αμέσως σχετικά την Επιτροπή.
Άρθρο 5
Η παρούσα απόφαση θα επανεξεταστεί υπό το φως της εξέλιξης της κατάστασης όσον αφορά τη γρίπη των ορνίθων στον Καναδά.
Άρθρο 6
Ανακαλείται η ισχύς της απόφασης 2004/242/ΕΚ.
Άρθρο 7
Η παρούσα απόφαση εφαρμόζεται έως την 1η Οκτωβρίου 2004.
Άρθρο 8
Η παρούσα απόφαση απευθύνεται στα κράτη μέλη.
Βρυξέλλες, 6 Απριλίου 2004.

Labels: 3
18
6